als_Latn dik_Latn sag_Latn
Filmi “Burrnesha”, një bashkëprodhim nga Shqipëria, Kosova, Italia, Zvicra dhe Gjermania, është përzgjedhur për të konkurruar për trofeun “Ariu i Artë” në festivalin prestigjioz të Berlinit, që zhvillohet në datat 5-15 shkurt 2015. Filmi është një histori shqiptare e mbështetur mbi romanin e Elvira Dones “Hana”. Ai sjell historinë e Hana Dodës, një vajzë e vogël e cila duke jetuar në malet e Shqipërisë është e detyruar të zbatojë kanunin duke jetuar si burrë pranë familjes së saj, një histori e dhimbshme për shumë gra në malet e ashpra të Shqipërisë. Por Hana heq dorë nga fati i saj i parashkruar për të ndërtuar një jetë të re. Filmi ka skenaristë autoret italiane, Laura Bispuri dhe Francesca Manieri, me regji të Laura Bispurit. Në rolin kryesor luan aktorja italiane Alba Rohrwacher e cila në katër festivalet e fundit në Venecia ka fituar tre herë si aktorja më e mirë. Ndërsa në role të tjera janë aktorët nga Shqipëria Flonja Kodheli dhe Bruno Shllaku, ata nga Kosova Luan Jaha dhe Ilire Vinca Çelaj. Premiera botërore e “Burrnesha”do të jetë në datën 12 shkurt.
als_Latn